Държавен вестник, бр. 52, 2004 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  52
c. организиране на съвместни конференции
и семинари;
d. съвместно участие в европейски научни
програми;
e. осъществяване на съвместни изследвания,
проучвания и програми в областите, които се
договорят;
f. създаване и взаимен достъп до специали-
зирани бази данни.
4. Страните подпомагат и допринасят за
развитието на контакти и сътрудничество меж-
ду своите държавни или частни научни органи-
зации и институции, които са свързани с въвеж-
дането на нови технологии.
5. Страните подпомагат и развиват сътрудни-
чеството в областта на здравните и медицински-
те науки на основата на взаимни споразумения.
Член 5
Страните развиват двустранното културно
сътрудничество между тях на взаимноизгодна
основа. Страните полагат усилия да популяри-
зират художествените и културните ценности на
другата страна, като ги правят широко достъпни
за своите граждани, и насърчават държавните,
обществените и индивидуалните контакти.
Член 6
Страните насърчават сътрудничеството меж-
ду музеи, институции за съхраняване на памет-
ници на културата, библиотеки, издателства,
както и обмена на книги, вестници, списания и
периодични издания.
Член 7
Страните обменят своевременно информация
за международни конкурси, фестивали, конфе-
ренции и други събития в областта на културата
и изкуствата, провеждани на тяхна територия.
Член 8
Страните насърчават сътрудничеството по
линия на ЮНЕСКО и взаимодействието между
националните комисии на двете страни за
ЮНЕСКО.
Член 9
За да опазят своето национално наследство,
страните поемат задължението да предотвра-
тяват незаконния трафик на произведения на
изкуството, документи и други предмети с ис-
торическа, археологическа или национална
стойност, както и да обезпечават тяхната си-
гурност, докато са на временен внос.
Член 10
Страните насърчават обмена на информа-
ция за политическия, социалния и културния
живот с цел разширяване на взаимното опозна-
ване и разбирателство.
Член 11
Страните си сътрудничат в областта на сред-
ствата за масово осведомяване чрез обмен на
информация, програми и материали. Те насър-
чават прякото сътрудничество между своите
съответни радио- и телевизионни институции и
осведомителни агенции.
Член 12
Страните допринасят за създаването на бла-
гоприятни условия за съвместни продукции в
областта на филмовата и аудио-визуалната ин-
дустрия в съответствие с националното си зако-
нодателство и с международните си задължения.
Член 13
Страните си сътрудничат в областта на за-
щитата на интелектуалната собственост съглас-
но съответните международни споразумения,
по които те са страни.
Член 14
Страните насърчават сътрудничеството меж-
ду националните си архиви, като осигуряват
свободен достъп до тях и улесняват обмена на
опит и обмена на копия от документи, публика-
ции и специализирана литература в съответст-
вие с националното си законодателство.
Член 15
Страните подпомагат младежкия обмен и
насърчават преките контакти между млади ра-
ботещи специалисти, младежки организации
и асоциации.
Член 16
Страните подпомагат и развиват сътрудничес-
твото в областта на спорта и насърчават преките
контакти между съответните спортни организа-
ции и асоциации, спортни дружества и клубове,
като рамката и детайлите на това сътрудничест-
во се решават пряко между тези органи.
Член 17
Страните насърчават сътрудничеството в
рамките на държавни и неправителствени ор-
ганизации.
Член 18
Конкретните дейности по тази спогодба, фи-
нансовите и други условия на обмена се определят
в тригодишни програми за сътрудничество меж-
ду съответните министерства и в отделни спогод-
би за пряко сътрудничество между сходни инсти-
туции и организации в съответните области.
Член 19
Тази спогодба влиза в сила от датата на по-
лучаване на последното уведомление, с което
страните се уведомяват взаимно, че са изпълне-
ни всички изисквания, предвидени по нацио-
налното им законодателство, за влизане в сила
на тази спогодба.
Тази спогодба се сключва за неопределен
срок. Всяка страна може да я денонсира, като
уведоми за намерението си писмено по дипло-
матически път най-малко шест месеца преди
денонсирането.
Подписана в София на 1 март две хиляди и
четвърта година в два оригинала, всеки на бъл-
гарски, естонски и английски език, като всички
текстове имат еднаква сила. В случай на разли-
чия в тълкуването английският език има сила.
За правителството на
За правителството на
Република България:
Република Естония:
Соломон Паси,
Кристина Оюланд,
министър на
министър на
външните работи
външните работи
33418